ไทยพบผู้ติดเชื้อ “โควิด-19” กลับจากตปท. 5 ราย ดันป่วยสะสมแตะ 3,395 คน ไร้เสียชีวิตเพิ่ม
ไทยพบผู้ติดเชื้อ "โควิด-19" กลับจากตปท. 5 ราย ดันป่วยสะสมแตะ 3,395 คน ไร้เสียชีวิตเพิ่ม
23 ส.ค. 2563

เฟซบุ๊กแฟนเพจ ศูนย์ข้อมูล COVID-19 เผยแพร่สถานการณ์การแพร่ระบาดของโรคโควิด-19 ประจำวันที่ 23 สิงหาคม 2563 ระบุว่า พบผู้ป่วยยืนยันติดเชื้อรายใหม่ 5 ราย ซึ่งเดินทางกลับจากต่างประเทศ และอยู่ใน State Quarantine โดยมาจากอินเดีย 1 ราย สหราชอาณาจักร 1 ราย และโอมาน 3 ราย
โดยสรุปยอดสถานการณ์การแพร่ระบาดของ “โควิด-19” ในประเทศไทย ณ วันที่ 23 ส.ค.2563 ประเทศไทยมีผู้ป่วย “โควิด-19” ยืนยันสะสมล่าสุดอยู่ที่ 3,395 ราย ยอดผู้เสียชีวิตสะสมคงเดิมอยู่ที่ 58 ราย ผู้ป่วยที่รักษาหายแล้ว 3,221 ราย ยังรักษาในโรงพยาบาลทั้งสิ้น 116 ราย
